Betogende TUT-studente brand motorsFoto: @SITHOLEEXPRESS op Twitter. “Sake van kwaadwillige saakbeskadiging en openbare geweld is aanhangig gemaak,” het lt.kol. Khensani Magoai, woordvoerder van die polisie, gesê. Die motors is Vrydagaand by TUT se Soshanguve-kampus aan die brand gesteek. TUT-studente betoog al vir amper twee weke. Magoai het gesê niemand is tydens Vrydagaand se voorval beseer nie en dat niemand nog in hegtenis geneem is in verband met die voorval nie. Sy het gesê die polisie monitor die situasie. Talle van TUT se kampusse is reeds verskeie kere gesluit weens die gewelddadige betogings. Die universiteit se studenteraad is ook vroeër geskors maar die skorsing is later ná gesprekke met bestuur opgehef. Daar is op 17 September ooreengekom dat die betogings beëindig sal word en dat klasse sal hervat. Die studente betoog glo oor ŉ gebrek aan fondse in die nasionale studentehulpskema NSFAS. Willa de Ruyter, woordvoerder van die universiteit, was nie onmiddellik vir kommentaar beskikbaar nie en het gesê daar sal later ŉ verklaring uitgereik word. Die studenteraad was ook nie onmiddellik vir kommentaar beskikbaar nie. Lees ook: TUT-studenteraad se skorsing opgehef TUT se Pretoria-kampus weer gesluit weens betogings TUT-studente gaan nié terugkeer klas toe nie VUT se klasse óók opgeskort TUT skors studenteraad TUT-klasse hervat eers Woensdag Dringende optrede sodat klasse by TUT kan hervat TUT-betoging: “Rassistiese dosente moet afgedank word” Klasse verder opgeskort by TUT weens betogings Foto’s: Klasse by TUT opgeskort weens betogings